Noorde van Jhb sonder krag ná ontploffing by kragstasie | Netwerk24
Deur Marietjie Gericke 07 Desember 2019 16:44
’n Ontploffing by ’n kragstasie in Bryanston, Johannesburg, het dié voorstad en verskeie omliggende gebiede Saterdag sonder elektrisiteit gelaat.
City Power sê die ontploffing by die Brynorth-substasie raak onder meer Bryanston, River Club, Douglasdale, Epsom Downs, en Kleve Hill Park en Morningside.
City Power het aanvanklike op Twitter gesê die ontploffing het “aan Eskom se kant van die netwerk gebeur”, maar dit later reggestel dat dit eintlik aan CityPower se kant gebeur het.
#BrynorthOutage We would like to correct a tweet posted earlier on our timeline that said the explosion happened on Eskom side. It actually happened on City Power side, apologies for the wrong Info^GR
Isaac Mangena, City Power-woordvoerder, sê ’n ondersoek is reeds aan die gang om die oorsaak en omvang van die skade te bepaal.
“Ons weet nog nie wanneer die kragtoevoer weer herstel sal sal wees nie, maar tegnici werk sonder ophou daaraan.”
Verkeersligte op onder meer William Nicol-rylaan word geraak,” sê City Power.
Volg @CityPowerJhb op Twitter vir die jongste.
Meer oor: Citypower | Bryanston | Kragonderbreking | Elektrisiteit | Kragstasie
City Power vra geduld oor krag wat knaend af is in Jhb